title: Референдум на безразсъдния гняв

maintext:
Кадър от митинг-концерта на Слави Трифонов по повод референдума
Фотограф: Георги Кожухаров
Либералната демокрация е в тежка политическа и институционална криза. Западът загнива, загива, умира, цивилизацията е болна и немощна пред силите на фундаментализма, тероризма, хибридната война и авторитаризма - уверяват ни днес отляво и дясно, отгоре и отдолу, отвсякъде.Да, наистина враговете на свободата никога в последните години не са били толкова много и толкова силни. И никога демокрацията не е била толкова безпомощна. В Европейския съюз и особено у нас. Дали ни е ясно, че живеем , особено след 2001 г. във все по-разпадаща се фасада на демокрация, зад която се озъбва лицето на непреодоления комунизъм?Особено за дресираните в този манталитет в продължение на повече от половин век и на три поколения "широки народни маси". Трупът на комунизма не бе заровен, а бе оставен да се разлага и вампирясва в мавзолея на нашето безразсъдно посткомунистическо пиянство. Опиянението от свободата приспива разума, а сънят на разума роди нови чудовища.Така и не разбрахме, за повече от четвърт век "преход", че комунизмът е престъпление срещучовечеството, с много по-страшни последствия от националсоциализма и фашизма, взети заедно. Преди повече от половин век Радой Ралин опонира на поредния съветски наместник у нас за "несъвършенствата" на "социализма":Едва сега разбираме какво значи дълготрайност!Живеем в епоха на нов популизъм и нова демагогия, защото силите на разума след 1989 г. заспаха с мисълта, че вече живеем в съвършено нов свят, в който конфликти и войни са вече невъзможни и който дружно и с радост е тръгнал да гради демокрация и либерализъм.Реваншът на силите на мрака изглеждаше невъзможен. Събуждането на 11 септември 2001 г. дойде като след тежък махмурлук и породи първосигнални реакции. И досега "прогресивните сили" се лутат къде е коренът на Злото.А той е в нещо много просто - Всяка една революция, дори и "нежна", означава смяна на един ръководен слой в държавата с друг, ръководен от съвършено различни принципи и ценности.Така ли бе у нас?Да, склерозиралата част на господстващата номенклатурно-комунистическа олигархия си отиде, но не за да даде път на свободата и демокрацията, а за да могат нейните хищни наследници от "втория и третия ешелон" (т.е. "стражеви кучета" на банкрутиралия социализъм) да узурпират новата власт и превърнат в своя частна собственост както наследената от социализма "общонародна собственост", така и почти всичко, съградено в предходната "буржоазна" епоха. Никаква смяна на правилата и законите по същество не бе извършена, или, по-точно, бяха направени такива нови противоречиви закони и така отслабена и без това обезсилената още при социализма съдебна власт, че това да направи невъзможен прехода към истински капитализъм и истинска демокрация.Защото постепенно свободата бе подменена със свободия, а демокрацията – с мутрокрация. Грандиозния посткомунистически грабеж, грандиозното плячкосване на собствеността и активите на предходните епохи иначе не биха били възможни.Разбира се, това нямаше да стане, ако имахме силно гражданско, т.е. "буржоазно" общество, което знае и брани своите ценности и интереси. Нямахме, за разлика от нашите приятели по съдба от Централна Европа. Но дори и там, силите на мрака потърсиха и намериха възможност за реванш.Почти всеобщо е днес примитивното мнение, че това у нас било "див капитализъм", причини за неволите ни бил някакъв "господстващ неолиберален модел"(?), т.е. виновни са свободата и демокрацията, които , видите ли, нямали почва у нас, защото нашата цивилизационна съдба била не в Европа, а в "мъртвите сибирски полета".Тя стана възможна чрез разбъркването и опростачването на съзнанието на обществото, чрез мащабна манипулация и подмяна на демократичните ценности с "ценностите" на "силната ръка", грубото и примитивно патриотарство, социалната демагогия и безкритичното мислене.Това е същността на чалгизацията на общественото съзнание. Политическата чалга върви ръка за ръка с проправящата пътя й музикална чалга.Чалгизацията на съзнанието е елемент от настъплението на популизма, който е контра-демокрация, т.е. примитивизацията на политическото съзнание освобождава поле за настъпление на левичарската демагогия, която дава прости (да не кажа тъпи!) решения на сложни политически въпроси. Защото демокрацията е власт на формирано по законен път политическо мнозинство, а не изобщо "на народа" (разбиран като populus, т.е. като простолюдие). Но не само! Никаква демокрация не е възможна, ако мнозинството мачка политическото малцинство – все едно право или не!"Власт на народа" никога не е имало, няма и няма да има. Без политически, икономически, духовен и всякакъв друг елит демокрация не е възможна. Тя не е възможна и без демократично, т.е. легално и легитимно ръководство на обществените дела. Легално – защото всичко, включително и властта, е подчинена на закона и легитимно, защото управляваните признават легалната власт за законна.Така че популистко-демагогските крясъци за "незабавна смяна на системата", които се разбират като "стани ти, аз да седна!" няма да промени нищо. "Незабавна смяна на системата" може да има само ако безсилието на закона се подмени със силата на беззаконието. Демократична промяна е нещо съвършено различно. Няма и не може да има смяна на системата на власт, ако не се е променил господстващият манталитет – иждивенчеството – със свободната инициатива, раздаващата помощи "социална държава" с държава, която не раздава помощи, защото е създала условия никой да не се чувства безпомощен.Още повече такъв, който носи чалгарски манталитет и издава чалгарско-мутренска наглост.Защото мнозинството български граждани са превърнати днес в "объркано стадо"(С.Липсет). Изследване на "Алфа Рисърч" ясно показва това объркване – мнозинството от анкетираните едновременно искат да избират "политически личности" и едновременно с това да се осигури по-широко политическото представителство (което едновременно е невъзможно!) Мнозинството смята, че мажоритарният избор дава шанс за по-широко представителство на гражданите (ще се състезават повече личности), но едновременно с това осъзнава и точно обратното: че това всъщност ограничава представителството на избирателите. Мнозинството е за намаляване на държавните субсидии за политическите партии и същевременно е съгласно с тезата, че партиите трябва да получават по-висока субсидия, за да не изпаднат в зависимост от интересите на благодетелите си.Най-парадоксално е отношението към задължителното гласуване – мнозинството от избирателите го иска и едновременно с това същото и даже по-голямо, даже квалифицирано мнозинство разбира, че гласуването е право, а не задължение! Най-силният аргумент в подкрепа на задължителното гласуване - че така ще се ограничи тежестта на купения и контролиран вот, събира по-малко от половината гласове.Това парадоксално объркване произтича както от състоянието на масовото съзнание, така и отнесъстоятелното и ненавременното поставяне на въпросите на този "общонароден" референдум.И понеже ни дават за пример Швейцария, нека поясним –по въпроси, които са в компетенцията на мнозинството граждани, които плащат на тази местна власт и затова могат да й наложат къде да се инвестират техните пари. Много рядко има общонародни референдуми и то по-съществени и ясни за мнозинството швейцарски граждани въпроси. Швейцарските референдуми са продукт и израз на зряло гражданско, а не на примитивно поданическо съзнание (каквото господства у нас и на което разчита родната мутрокрация). Представяте ли си как нашите "граждани" щяха да отговорят на зададения на швейцарците въпрос за "даване на базов основен доход на всеки гражданин на страната в размер на над 2000 евро? Швейцарците с две трети го отхвърлиха, а у нас без съмнение над 90% биха гласували твърдо "За!".Така че господстващата у нас посткомунистическа олигархия иска с този референдум не да смени олигархичната система с демократична, а точно обратното –Хората са объркани, но и въпросите за референдума са манипулативни и объркващи, т.е. популистки. Те разчитат именно на объркването и политическото невежество на мнозинството от българските граждани. Как ще смениш политическата система като се гласува мажоритарно за личности, ако ще и в пет тура?Ами нима сега не се гласува за личности на кметски и президентски избори - те смениха ли системата - Не! Гласуват си хората за партийните кандидати, защото нови личности няма как да паднат от Космоса както ни заблуждават олигархичните идеолози. Задължително гласуване - какво ще промени - нали и тези, срещу които е замислено, също задължително ще гласуват! А хората като са докарани до там да не харесват никой политик как задължително ще избират?Да се финансират партиите легално не от държавата, а нелегално от олигархията е стара мечта - няма какво да се коментира даже.Преди 27 години на огромния митинг-концерт на СДС на Орлов мост времето беше наше, но в комунистическата олигархия бяха парите и всичко останало. Митинг-концерт на олигархията на същото място 27 години по-късно иска да покаже, че вече и времето е тяхно...Ще им позволим ли да плячкосат и времето?


title: Новата "Мазда" CX-5 залага на повече комфорт и подобрено пътно поведение

maintext: "Мазда" представи второто поколение на средноразмерния си кросоувър СХ-5. Автомобилът се отличава с еволюция на дизайнерската философия КОDО (Душа в движение), свален център на тежестта, увеличена с 1 см. ширина и редица подобрения, осигуряващи по-комфортно пътуване.Преработеният салон е едина идея по-стилен и ергономичен, като 7-инчовият екран на мултимедията е монтиран не във, а върха арматурното табло. Така боравенето с него става с по-малко разсейване от страна на водача.Лостът за скоростите на механичните и автоматичните скоростни кутии е монтиран по-високо. Монтираната по-назад А-колона подобрява видимостта. "Мазда" СХ-5 ще се предлага в три нива на обордване, като тапицерията може да е кожена в черно или бяло, или в черен текстил.По отношение на вариантите за озвучаване, срещу доплащане говорителите може да са на BOSE. Аудиосистемата е снабдена и с функцията AudioPilot 2, която тушира неприятните шумове.Всички версии на "Мазда" СХ-5 са по-обезшумени от предшественика. Измерванията сочат с 10% намаляване на шума при движение със 100 км/ч. При движение извън пътя пък шумът е с 1.3 децибела по-слаб.Возещите се отзад за първи път в "Мазда" пък имат възможността да променят наклона на облегалките на седалките. Багажният обем е 505.По отношение на двигателите няма промени. Двата дизела са с работен обем 2.2 литра, а бензиновите мотори са 1998 и 2488 кубика. Те се комбинират с механична и автоматична скоростна кутия.Новият кросоувър на "Мазда" може да е само с предно предаване или пък с интелигентно задвижване 4Х4. Автомобилът е снабден със системата G-Vectoring Control, която дозира въртящият момент, идващ от двигателя, според позицията на волана и действащите върху колата надлъжни и напречни сили.

fasttext_language: bg


description: Лидерът на ДСБ заяви, че бъдещият му политически проект няма да има нищо общо с Реформаторския блок.

title: Радан Кънев: Ще бъда премиер, но не знам кога

maintext:
Фотограф: Юлия Лазарова
Лидерът на ДСБ Радан Кънев обяви, че неговата амбиция като политик е да стане министър-председател. Той заяви пред Би Ти Ви, че вече работи по въпроса, но все още не знае кога може да му се отвори подобен шанс."Един десен лидер не може да тръгва към политическа кариера без амбиция за премиерския пост. Ще бъда министър-председател, но не знам кога. Съмнявам се, че ще е след изборите, които идват", заяви Кънев и добави, че няма намерение да участва като министър или премиер в бъдещия служебен кабинет.По думите му новият му политически проект няма да има нищо общо с Реформаторския блок. Според него моделът на партийна коалиция е приключен в България и няма как да се повтори повече, ако политическия субект иска да управлява. "Идеята на едно ново дясно е да реализира идеи", уточни лидерът на ДСБ.Той каза още, че няма никакво намерение да комуникира с премиера в оставка Бойко Борисов съставянето на кабинет след евентуални предсрочни избори."Няма да коментирам повече човек, който 4 пъти е напускал поста преждевременно, за да си издейства по-висок вот на следващи избори. Този човек е приключен, чао. Белият кон умря отдавна в българската политика и всеки, който е напуснал властта не се е върнал", заяви Радан Кънев.


description: Според италианските медии спортният директор на "римските орли" Игли Таре вече се е свързал с ръководството на разградчани, за да стартира преговори.

title: "Лацио" иска да привлече Джонатан Кафу през зимата

maintext:
Кафу е обект на интерес след силните си изяви през този сезон, включващи десет гола и шест асистенции в 23 мача
Двукратният шампион на Италия "Лацио" иска да привлече нападателя на "Лудогорец" Джонатан Кафу през зимната пауза, твърди "Кориере дело спорт".
Според италианския ежедневник спортният директор на "римските орли" Игли Таре вече се е свързал с ръководството на разградчани, за да стартира преговори.
Кафу е първи в списъка на "Лацио" за евентуален заместник на Балде Кейта. В Италия очакват сенегалският нападател да бъде продаден през януари, тъй като договорът му изтича през лятото на 2018 г. и той не дава индикации, че иска да го поднови.
21-годишният Кейта, който е продукт на школата на "Барселона", прави добър старт на сезона и има четири гола и три асистенции в 11 мача.
Друг от атакуващите играчи, който се очаква да напусне "Лацио", е Луис Алберто. 24-годишният испанец беше привлечен през лятото от "Ливърпул", но е много вероятно още януари да се озове в "Депортиво" (Ла Коруня), където изкара под наем миналия сезон.
Според "Кориере дело спорт" "Лудогорец" иска 12 милиона евро за Кафу, който привлече вниманието с десет попадения и шест асистенции от началото на сезона. В "Лацио" обаче не били склонни да предложат повече от осем милиона.


title: Кабинетът вече е в оставка, политиците спорят за бюджета и Велико Народно събрание (обобщение)

maintext:
Бойко Борисов внесе оставка в народното събрание кабинет
Фотограф: Георги Кожухаров
Фотограф: Георги Кожухаров
Народното събрание се събира в 14 ч., за да гласува подадената от премиера Бойко Борисов оставка на правителството. Тя беше официално депозирана в понеделник след тежката изборна загуба на управляващата партия - ГЕРБ, на президентските избори."Дневник" следи в реално време събитията в парламента и заявките на парламентарните партии за изхода от политическата криза.Оставката е приета. "За" гласуваха 218 народни представители, "против" нямаше, а "въздържал се" бяха двама депутати.Общо 12 министри от кабинета "Борисов" се връщат на парламентарните банки . Премиерът още обмислял дали да стане временно депутат. Не е известно за момента как ще постъпи Томислав Дончев, който се отказа от евродепутатското си място, за да влезе в правителството.Цветан Цветанов завършва изявлението си с предупреждението, че не трябва да се допускатзащото те очевидно няма да могат да изпълнят обещанията, които дават, но отговорността ще е на цялата политическа класа. От думите му се разбра, че "месиите" вижда в създалата се за президентските избори коалиция "Обединени патриоти" (ВМРО, "Атака", НФСБ) и бъдещ проект около класиралия се изненадващо на четвърто място на вота варненски бизнесмен Веселин Марешки.Последните изречения в изказването са декларация, че, ще бъде честна с народа си (за което очаква оценка на следващи избори) и че запазва ориентацията си към НАТО и ЕС.В пространно изявление от трибуната председателят на парламентарната група на ГЕРБ Цветан Цветанов заяви, че за две години формацията му винаги е отстъпвала при напрежение и се е съобразявала с останалите политически сили, за да пази стабилността на държавата. "Ако бяхте лоялни в намеренията си и спазвахте ангажиментите си от 2014 г., сега трябваше да сме много повече хората, които подкрепяме правителството", заяви Цветанов и посочи, че Радан Кънев, който излезе в опозиция след провала на съдебната реформа, беше сред главните преговарящи за подкрепа на управлението преди две години., които досега подкрепяха правителството, за това, че между двата тура на изборите са обещали повишение на пенсиите с ясното съзнание, че това е невъзможно.Лидерът на групата на ГЕРБ повтаря тезите на Бойко Борисов за опитите на управляващата партията с цената на компромиси да създаде стабилност в държавата и безотговорното политиканстване на останалите партии, които са жертвали държавността в името на партийните си цели.Хората виждат построеното, но виждат също откраднатото и безнаказаното, заяви лидерът на ДСБ Радан Кънев. Той припомни, че в началото на мандата е настоявал партиите предварително да уговорят кратък мандат на управлението и насрочване на избори за Велико Народно събрание заедно с президентския вот. Ако това беше станало, сега ситуацията щеше да е друга, посочи той.Кънев призова за подкрепа на бюджета, за да не спират увеличението на учителските заплати и модернизацията на армията.АБВ е за нова Конституция и свикване на Велико Народно събрание, обяви депутатът от партията Светослав Белемезов. Той допълни, че формацията на бившия президент Георги Първанов е в състояние да подготви вариант за нова Конституция и да участва в консултации по темата. Той настоя за много по-дълбока промяна в избирателната ситема, отколкото заявената в референдума от 6 ноември: "Мажоритарният вот, задължителното гласуване, финансирането на партиите са само част от инструментите към постигането на тази цел", обясни Белемезов.Председателят на ДПСпри приемането на бюджета и определянето на датата на предсрочните избори. Той настоя политиците да спрат с езика на омразата и да заложат за диалога. "Имаме нужда от нов обществен договор между управляващи и граждани и нека го осъществим чрез опит за диалог между политиците, от една страна, и между политиците и гражданите, от друга.От името на Реформаторския блок - коалиционен партньор на ГЕРБ във властта, Найден Зеленогорски изтъкна успехите на правителството и предупреди, че сЛютви Местан, бивш лидер на ДПС и сега водач на ДОСТ, призова от трибуната да започнат незабавни, заяви Корнелия Нинова. Тя повтори, че социалистите отказват да са съучастници на властта, подготвила този финансов разчет, и призова мнозинството да го прокара само, тъй като има достатъчно гласове в подкрепа на решенията си.Нинова заяви, че левицата настоява за предсрочни избори и тогава ще предложи свой бюджет, в който ще залегнат предложенията й, основното от които е връщане към прогресивното подоходно облагане, отменено от предишния кабинет на БСП.Лидерът на БСП Корнелия Нинова обвини управляващите в непоносимо високомерие към парламента и към народа си. Тя обвини правителството вособено на промените в образованието и здравеопазването.Мъдрото решение на народа да избере този държавен глава очаква мъдро отношение на политиците. Имаме две цели: първо, мъдро и спокойно преминаване през процедурата на оставка на кабинета и организирането на предсрочни избори и най-вече приемане на бюджета, и второ: разумно решение как да се отговори на исканията от референдума, обобщи Нинова.В залата Валери Сименов отрече като неверни думите на Борисов от изборната нощ, че вече е налице ново мнозинство в парламента на БСП, ДПС и Патриотите и затова ГЕРБ се оттегля., която беше в коалиция с НФСБ и ВМРО за президентските избори,парламентарни групи. "Не, уважаеми колеги, мнозинството е същото, старото, даже увеличено, защото "Обединени патриоти" разполагат с 33 депутати... Щеше да се получи едно бетонирано мнозинство", заяви Симеонов.Той призовакогато получи проучвателен мандат от президента според изискванията на конституцията и заплаши, че в противен сл,учай страната ще изпадне в ситуация на ново едногодишно безвремие. Още в неделя от ГЕРБ обявиха, че няма да правят нов опит да управляват в този парламент.- така Борисов отговори на въпрос дали ще даде свои кадри за служебното правителство, което трябва да назначи неговия кабинет. Тези два-три месеца няма да ни ги простят, затова не искам да участваме, допълни той.Борисов, който преди месец обвини президента Росен Плевнелиев, че е развалил отношенията на България с Русия , сега оцени мандата му като "успешен и труден" и изрази надежда новият държавен глава да не прехвърли изцяло върху Плевнелиев отговорността за служебния кабинет., тълкува поведението си пред медиите в кулоарите на парламента Борисов. Повтаря, че ще направи сериозен анализ къде управляващите са сгрешили, за да бъдат наказани от избирателите на изборите, въпреки постиженията на изпълнителната власт., иронично обясни грешките на ГЕРБ в предизборната кампания лидерът на партията.Валери Симеонов, съпредседател на Патриотичния фронт, който от началото на правителството официално подкрепяше кабинета "Борисов", първи взима думата в пленарната зала и започва изявлението си с декларацията, че за изминалите 2 години правителството е свършило огромна работа. Посочва като решени редица проблеми - заплахата от банкова криза около фалита на КТБ и гласуваните 3.4 млрд. лв за стабилизиране на банковата система, проблемите около бежанската вълна, решението за строеж на оградата по границата с Турция, както и налагането на мораториум върху сечта на дървесина за износ и т.н. като успех на кабинета Симеонов посочва, че са били "сериозно увредени икономическите източници и възможността на ДПС да консумира и изнасилва властта".Борисов отговаря на репортерски въпроси в кулоарите на парламента. Гледайте на живо:С думитепремиерът завършва речта си и под бурните аплодисменти на депутатите от ГЕРБ напуска пленарната зала.Борисов приключва краткия преглед на постиженията си с репликата, че народът е предпочел левицата и той приема това решение, като се надява хората да дадат оценка не само на отминалите избори, но и след година. Дава да се разбере, че е разочарован от отношението към ГЕРБ, но декларира, че приема решението на гласоподавателите и че не е сърдит.Благодари многократно на парламента, макар да не са се разбирали твърде в последните две години.Премиерът призова партиите в парламента, за да не поставят под опасност държавата: "Когато гласувате бюджета, имам една молба към вас - популизмът вече взима панически връх в държавата. Ако много от предложенията, които чух, станат част от този бюджет, на годишна база бюджетът ще губи около 3 млрд, на втората година ще се мултиплицират, а на третата ще счупите държавата", предупреди той.Борисов призоваи да управлява, като декларира, че ГЕРБ ще бъде максимално конструктивен и ще осигури приемственост във властта."Вместо да правите едно служебно правителство до 21 януари 2017 г. и второ след това, поемете отговорността, направете консултации с г-н Плевнелиев и направете служебно правителство, което да направи изборите", обърна се към Борисов лидера на БСП Корнелия Нинова."Вотът в неделя даде да се разбере, че народът иска промяна. Народът в неделя каза: "Търсете друг начин да продължи управлението" - с тези думи министър-председателят обясни решението си да напусне , въпреки че резултатите от президентските избори не са обвързани с изпълнителната власт.Две години след клетвата на кабинета Бойко Борисов обявява, от трибуната, че.За начало честити на победителите в току що отминалите избори и подчертава, че не е имало толкова честни избори.Борисов казва, че никога не е очаквал правителството му да изкара две години, а най-смелите му прогнози са били за една година управление при тежките събития по света, мигрантската криза и сложните коалиционни отношения в страната."Аз си знам какво ми е струвало тези две години, но не се е вдигнала цената на тока, платихме каквото имаше да се плати, приходите в бюджета скочиха, макар че сигурно има и нещо, което не сме свършили, декларира премиерът.Депутатите започват дискусия за седмичната програма на Народното събрание. Десет минути покъсно пристъпват към обсъждането на оставката.Електронната система отчитапредседателят на парламента Цецка Цачева открива заседанието. Тя заема отново мястото си начело на Народното събрание след като загуби президентските избори. Можете да следите прякото предаване на БНТ от пленарната зала тук. В пленарната зала започна регистрацията на присъстващите депутати. Министрите също заемат местата си.Процедурата предвижда премиерътда оттегли правителството. След това ще започнатпо оставката, в които право на участие имат всички осем парламентарни групи. Обикновено, обсъжданията траят между. След това ще е гласуването. За приемането на оставката е нужно обикновено мнозинство.Искрено се надявам, че множеството започнати от правителството реформи, включително здравната, ще продължат, каза здравният министър Петър Москов и обяви, че се надява заявките за отмяна на идентификационната система в болниците да не бъде отменена."Бяхме успешни, това показват и резултатите за икономиката и състоянието на бюджета. Хората трябва да разберат, че могат да харчат само толкова, колкото изкарват", заяви на влизане в парламента финансовият министър Владислав Горанов., предупреди Горанов.. Бойко Борисов влезе в парламента, подминавайки мълчаливо чакащите го репортери. Малко след него се появи вицепремиерът Томислав Дончев.Направил съм грешки като министър, със сигурност, но те. Стоял съм винаги на пронатовски и проевропейски позиции, заяви на влизане в парламента външният министър Даниел Митов. Малко преди него в сградата влязоха министрите на културата - Вежди Рашидов, и на земеделието - Десислава Танева.Депутатите се събират за заседанието. Един по един пристигат и министрите от кабинета "Борисов". Заседанието е насрочено за ранния следобед, тъй като сутринта имаше редовно заседание на Министерския съвет.


description: Аргументите за кандидатурата на Цецка Цачева бяха рационални, избирателите подходиха емоционално в своя избор, смята вицепремиерът в оставка.

title: Бъчварова: МВР е една от най-реформираните системи

maintext:
Румяна Бъчварова
Фотограф: Юлия Лазарова
"МВР е една от най-реформираните системи, защото промените, които се вършат там са може би най-много в сравнение с другите министерства", заяви вицепремиерът и министър на вътрешните работи в оставка Румяна Бъчварова пред Би Ти Ви. Според нея тезата, че ведомството е нереформирано е "мантра, която се повтаря".Същевременно Бъчварова посочи, че почти целият бюджет на министерството отива за заплати: "95% от бюджета на МВР е по перо "персонал", което означава, че ние основно разчитаме на заплащането на човешкия тур", каза тя и добави, че е необходимо системата да се модернизира, екипите да бъдат технически добре екипирани.Според нея грешките ѝ са свързани с нуждата от повече решителност в определени моменти и с това, че екипът не е успял да обясни добре, че прави полезни реформи. "Не съм се дръпнала от тази реформа. По никакъв начин не съм се отказала", заяви Бъчварова и добави, че независимо от отказа от някои от заложените стъпки разделянето на административните от полицейските дейности в МВР е изключително важно за системата. Като пример за реформи тя посочи и даването на повече правомощия на ГДБОП и установяването на вътрешен механизъм за антикорупционната практика. На критиките срещу назначаването ѝ за министър тя каза, че за това е имало много рационални аргументи – че човек извън системата може да направи много по-радикални реформи.Според Румяна Бъчварова подаването на оставката на правителството показва едно достойно поведение на министър-председателя и че Борисов е способен да носи отговорност, а не е вкопчен във властта на всяка цена. "Този път много ясно отговорността беше поета и се отива на избори, за да се поиска доверието на избирателите", каза тя. "Няма причина да не тръгне (ГЕРБ) към тези избори изключително мотивирана. Имаме опит, знаем как трябва да бъде управлявана държавата", добави вицепремиерът в оставка.Попитана как се е променил премиерът от първия си мандат досега, тя заяви, че той "о т един добър управленец стана един изключителен държавник ".На въпрос дали издигането на Цецка Цачев за кандидат-президент е било грешка, вицепремиерът в оставка заяви, че кандидатурата е била аргументирана и "към онзи момент беше единственото възможно решение"."Аргументите за тази кандидатура бяха рационални. Избирателите подходиха емоционално в своя избор", смята Бъчварова и посочи, че не може при вземането на важни политически решения да се действа само емоционално.Според нея фактът, че част пот избирателите на ГЕРБ са гласували за левия кандидат Радев носи и позитиви. "Този факт показва, че наистина партията не е онази армия, в която обвиняват ГЕРБ, че безропотно следва едно или друго решение". По думите на Бъчварова поредицата изборни победи е била нещо изключително хубаво, но винаги неизбежно има и загуби.За разлика от тезата на премиера Бойко Борисов, който в последните дни неколкократно заяви, че при сформирането на коалицията е бил наясно, че правителството няма да издържи дълго, Румяна Бъчварова заяви, че не е мислела така от самото начало. "Ние работехме така, че да има цял мандат, но осъзнавахме, че при такава сложна коалиция всеки един от предстоящите национални избори може да провокира напрежение в тази коалиция", коментира тя."Мисля, че всеки се опитваше да запази политическа автентичност и да остане в коалицията. Тук беше голямата дилема, особено на по-малките ни партньори", заяви вицепремиерът в оставка. По думите ѝ е било предизвикателство за ГЕРБ да участва в коалиция след първия си самостоятелен мандат.Посочи обаче, че представителите на различните политически сили са поддържали диалогичен режим на отношенията и даде пример: "Няколко дни, след като встъпих като министър отстоях смисъла на пенсионната реформа, която се водеше от Калфин, и това предизвика недоволство в МВР".


description: Реформите осигуряват повече прозрачност и създават необходимите условия за улесняване на бизнеса и гражданите при получаване на административни услуги, изтъкват от екипа на вицепремиера.

title: Бъчварова се отчете за административната реформа и електронното управление

maintext:
Фотограф: Георги Кожухаров
Вицепремиерът Румяна Бъчварова публикува отчет за извършеното по линия на административната реформа и електронното управление. Преди дни, при подаването на оставката на кабинета си, министър-председателят Бойко Борисов заяви, че всички министри следва да публикуват такива отчети на страниците си."Политиките и реформите, проведени през последните две години в областта на административната реформа и електронното управление, осигуряват повече прозрачност и създават необходимите условия за улесняване на бизнеса и гражданите при получаване на административни услуги, по-високо ниво на електронизиране, оптимизиране на процесите в администрацията и премахване "разнасянето" на удостоверения от граждани от една администрация на друга", изтъкват от екипа ѝ.Сред отчетеното от вицепремиера е изготвянето и приемането на Закона за електронната идентификация. "Създаде се нормативна, организационна и технологична основа за устойчиво развитие на електронното управление, в т.ч. националната схема за електронна идентификация, с която гражданите ще могат да ползват електронни административни услуги", отчитат от екипа на Бъчварова.Оттам посочват изготвянето и приемането на промените в Закона за електронното управление, с който се създаде Държавна агенция "Електронно управление"; приемането на Пътна карта за развитие на държавната администрация с мерки за подобряване на работата на чиновниците, включително и въвеждането на обслужване на едно гише; изготвяне на концепции за въвеждане на споделени услуги и стандартизиране на структура в администрациите; въвеждане на централизирана система за управление на човешките ресурси и единна информационна система на държавната администрация, която заработи през януари 2016.В отчета се посочва приемането на промени в Закона за нормативните актове, с които се въведе изискването за оценка на въздействието на законодателството преди приемането му. "Тя дава представа как точно законите ще се отразят на гражданите, дали съответният закон е необходим и какви разходи би наложил", казват от екипа на вицепремиера.Изтъкват се и промените в Закона за държавния служител , с които се въведе централизиран подбор на администрацията, както и промените в Закона за достъп до обществена информация, с които държавните органи бяха задължени да поддържат портал за отворени данни . "В резултат бяха отворени над 1400 публични масива от данни на единния портал за отворени данни, за да могат хората да следят администрациите по-добре, а бизнесът да има повече информация", отчитат от екипа на Бъчварова и посочват, че благодарение на това страната се е изкачила от 51-о до 16-о място в света по отворени данни.


title: Томас Мюние даде заявка за гол на сезона в Шампионската лига (видео)

maintext:
No se vayan a dormir sin ver esta bestialidad de gol de Thomas Meunier del PSG. ¡Una obra de arte en su ejecución! pic.twitter.com/c95JDUWExG — Historia del Fútbol (@History_Futbol) November 2, 2016 Автор: Twitter
Поредният кръг в Шампионската лига предложи много обрати и зрелищни мачове, но най-интересно безспорно бе в група А.В единия мач от групата "Лудогорец" поведе с 2:0 на "Арсенал", но допусна обрат в София. Победното попадение за "топчиите" бе шедьовър на Месут Йозил няколко минути преди края на редовното време, но в другия двубой от потока драмата бе не по-малко.В продължението на двубоя между "Базел" и ПСЖ, при резултат 1:1, Томас Мюние даде ранна заявка за гол на сезона с изпълнението си, което донесе успех на парижани.Белгийският бек вкара с невероятно воле извън наказателното поле, което прати неспасяемо в горния десен ъгъл на вратата.


description: Дюрант изигра страхотен мач и беше главната причина за първата загуба през сезона на отбора, в който игра от дебюта си в лигата през 2007 г. до това лято.

title: "Голдън стейт" спечели с лекота първия мач на Дюрант срещу "Оклахома"

maintext:
Кевин Дюрант вкара 39 точки в първия мач срещу бившия си отбор
"Голдън стейт" опази Уестбрук и нямаше проблем да спечели двубоя
Леброн Джеймс отново беше познатият лидер на своя отбор и завърши с 30 точки, 12 асистенции и седем борби. Кевин Лав вкара четири тройки от осем опита и добави 26 точки, а Кайри Ървинг се отчете с 23 точки.
"Голдън стейт уориърс" постигна категорична победа със 122:96 срещу "Оклахома сити тъндър" и нанесе първо поражение на "гръмотевиците" от началото на сезона в НБА.Двубоят беше очакван с огромен интерес, тъй като новото звездно попълнение на "воините" Кевин Дюрант за пръв път се изправи срещу бившите си съотборници.Дюрант изигра впечатляващ мач и беше главната причина за първата загуба през сезона на отбора, в който игра от дебюта си в лигата през 2007 г. до това лято. Крилото завърши с 39 точки, като отбеляза седем тройки от 11 опита и осем от 13-те си изстрела за две точки.Стеф Къри добави 21 точки за успеха на "Голдън стейт", а Клей Томпсън се отчете с 18 точки. Дреймънд Грийн записа десет борби, девет точки, пет асистенции и четири чадъра, а Заза Пачулия завърши с десет борби, девет точки, пет асистенции, три чадъра и две откраднати топки.Двата отбора изиграха много резултатна първа четвърт, която "воините" спечелиха с 32:31. Домакините нанесоха своя решителен удар във втората част, в която се наложиха с 37:11, а Дюрант отбеляза 16 точки.До края на срещата "Голдън стейт" нямаше проблем да удържи аванса си и не даде никакъв шанс на "Оклахома" да се върне обратно в този двубой.След като отбеляза средно по 37.8 точки в първите си четири мача за сезона, звездата на "гръмотевиците" Ръсел Уестбрук не успя да се представи на познатото ниво срещу големия фаворит за титлата.Градът отбеляза 20 точки, но десет от тях дойдоха от наказателната линия. От игра той пропусна 11 от 15-те си опита, а към точковия си актив добави десет асистенции и шест борби. Виктор Оладипо беше най-резултатен за гостите с 21 точки, а Домантас Сабонис добави 13 точки.След този мач три отбора разделят първото място в Западната конференция - "Голдън стейт", "Оклахома" и "Сан Антонио спърс". Те имат по четири победи и една загуба.Шампионът "Кливлънд кавалиърс" остана единственият отбор без загуба от началото на сезона. "Кавалерите" вече имат пет победи от пет мача, след като надиграха "Бостън селтикс" със 128:122 у дома в най-вълнуващия сблъсък от изминалата нощ.Много силно се представи и центърът на шампионите Тристан Томпсън, който пропусна само една от седемте си стрелби и завърши с дабъл-дабъл от 15 точки и 14 борби. Иман Шъмпърт направи отлично включване от пейката и добави още 15 точки.Айзая Томас беше най-резултатен за "Бостън" с 30 точки, а Ейвъри Брадли добави 26 точки и десет борби. С 19 точки завърши Джайлън Браун. "Келтите" допуснаха втора загуба от пет мача и заемат седмото място в Източната конференция.


title: Търгът на етническите предприемачи

maintext:
Пламен Орешарски и Мустафа Карадайъ на рождения ден на младежкото ДПС в последните дни прези изборите
[Фейсбук на ДПС]
Върху предстоящите президентски избори ще падне сянката на партиите на етническите малцинства. Не е вярно, че българският държавен глава винаги е бил избиран с гласовете на ДПС. Росен Плевнелиев, например, не се нуждаеше от благословията на партията на Ахмед Доган.Повечето социологически проучвания предвиждат оспорван балотаж, до който, изглежда, ще достигнат кандидатът на ГЕРБ Цецка Цачева и подкрепеният от БСП ген. Румен Радев. Според последните социологически проучвания на "Алфа Рисърч" и " Галъп " Цачева би спечелила първия тур с преднина от около 4% пред Радев. Тази минимална дистанция, слабото "гравитационно поле" на кандидатите с най-големи шансове (фактът, че Цачева и Радев заедно събират по-малко от 50% от гласовете, имат твърде слабо скеле, по израза на БорянаДимитрова, което затруднява задачата им да привлекат колебаещата се периферия) и трудността да се отчете ефектът от опцията "не подкрепям никого", поставят всички прогнози за изхода от втория тур, направени към момента, в сферата на спекулациите.Не на последно място, труден за предвиждане е кумулативният ефектът от "засилката", която по-малките участници в състезанието могат да дадат на Цачева и Радев на балотажа. При разлика между кандидатите на ГЕРБ и БСП около 150 хил. гласа, тежестта на тези по-малки играчи ще се увеличи драматично в пазарлъците между двата тура. Действията на етническите партии, показват, че прекрасно разбират възможностите, които предоставя ситуацията. Подобно на изпечени и обиграни пиратски капитани, те надушват попътния вятър, който ги води към плячката.С други думи, на кого те ще се "отдадат" между двата тура. Прогнозите показват, че кандидатът през задния вход Пламен Орешарски, който бе реабилитиран върху раменете на ДПС, би получил около 7% от гласовете на 6 ноември. Всъщност, потенциалът на тази партия на етническите малцинства (употребявам този термин и понятието "етническа партия" като синоними) е дори по-висок. Г-н Орешарски за момента "обира" около 90% от гласовете на ДПС, т.е., при максимална мобилизация, хипотетично би могъл да получи дори 8-9%. За сравнение, г-жа Цачева консолидира подкрепата на около 75% от избирателите на ГЕРБ, а зад ген. Радев (който губи гласове от конкуренцията на Ивайло Калфин и Татяна Дончева) застават приблизително 67% от тези на левицата.Ръстът, който бележи Орешарски през последните седмици, показва, че той би могъл да влезе дори в битката за третото място, на което засега изглежда бетониран кандидатът на обединените патриоти Красимир Каракачанов.. Важно е обаче да се подчертае, че г-н Каракачанов, съдейки по неговите изявления, няма да се обърне с призив към избирателите си да подкрепят един от двамата кандидати, достигнали до балотажа. Към момента изглежда, че електоралната тежест на кандидата на НФСБ, ВМРО и "Атака" е по-голяма от тази на ДПС. За разлика обаче от монолитната етническа партия, чиято дисциплинирана политическа машина, в зависимост от сделката, която сключи ДПС, ще налее гласове в мелницата на г-жа Цачева или тази на ген. Радев, "патриотичният вот" е много по-малко кохерентен. Поради това призивът на г-н Каракачанов до голяма степен би бил безпредметен. Докато избирателите на "Атака" вероятно ще бъдат увлечени от кандидата на БСП, който иска "преразглеждане на участието на България в НАТО", подкрепящите ВМРО и НФСБ може би ще предпочетат да заложат на г-жа Цачева.. От изказванията на министър-председателя и лидер на ГЕРБ Бойко Борисов стана ясно, че водените разговори с водача на ДПС Мустафа Карадайъ (да се чете "Ахмед Доган") не са довели до конкретен резултат.ГЕРБ няма полза от това да получи явната подкрепа на една или друга етническа формация. Силно негативните настроения в обществото срещу етническите партии означават, че такава подкрепа ще опетни ГЕРБ, отблъсквайки гласове, които партията на Борисов иначе би получила от страна, например, на избирателите на популистката радикална десница. В този смисъл, като заяви, че ДОСТ ще застане зад г-жа Цачева, Лютви Местан направи класическа "мечешка услуга" на ГЕРБ . Така или иначе ресурсът, с който Местан разполага, за да се пазари с партията на Борисов, е много по-органичен от този на ДПС, особено след последните, среднощни промени вИзборния кодекс. С тях ограничението върху броя на секциите бе запазено за Турция, но падна за страните в ЕС.Именно от южната ни съседка, от изселниците се очаква да дойдат голямата част от гласовете за най-верния приятел на турската държава и режима на Ердоган – ДОСТ . Не трябва да се забравя, че етническите формации, от една страна, и партиите на популистката радикална десница и левица, от друга, са, както съм писал, скачени съдове; всеки използва другия като плашило, за да мобилизира своите избиратели. Силното представяне на г-н Каракачанов ще консолидира "патриотичния" лагер, но също така ще нахъса етническите предприемачи.Аналогично, ако следващият държавен глава дойде на крилете на ДПС, това ще засили нагласите срещу етническата формация в обществото.Накратко, изглежда, че ДПС по-скоро клони към това на втория тур да налее керосин в самолета на ген. Радев. Ефектът от този ход, особено ако Радев спечели, ще бъде огромен. От една страна движението ще влезе в любимата си роля на "балансьор" в политическия процес, така както се слагат и прилягат добре разтъпкани кожени обувки. ДПС ще запее за пореден път за мантрата, че без него "не може", а и ще натрие носовете на премиера Борисов и ГЕРБ, които напоследък предпочитат повече да си играят с Местан.Окончателният резултат обаче зависи от търга между двата тура, с други думи кой ще предложи повече на "Кой".


description: Спадът се дължи най-вече на усилията за противодейстие на групировките "Боко Харам" и "Ислямска държава" съответно в Нигерия и Ирак. Въпреки това поради разширяване на дейността на двете терористични организации в съседни страни редица държави са регистрирали най-високите нива на тероризъм през последните 16 години.

title: Броят на загиналите при тероризъм е намалял през 2015 г., сочи изследване

maintext: Броят на смъртните случаи в следствие на терористична дейност е намалял с 10% през миналата година – първият регистриран спад от 2010 г. Това показва глобален индекс, който проследява актове на насилие и жестокост, извършени от недържавни субекти, съобщава "Гардиън" Според авторите на изследването спадът се дължи най-вече на усилията за противодейстие на групировките "Боко Харам" и "Ислямска държава" съответно в Нигерия и Ирак. Въпреки това поради разширяване на дейността на двете терористични организации в съседни страни редица държави са регистрирали най-високите нива на тероризъм през последните 16 години.Въпреки по-малкото смъртни случаи през 2015 г. 29 376 души са загинали при терористични атентати, което прави годината втората най-смъртноносна според глобалния индекс за тероризъм, изготвен от Института за икономика и мир . Най-смъртноносна е била 2014 г. с 32 765 загинали души.Статистиката сочи, че в 53 държави ситуацията с тероризма се е влошила, но в други 76 се е подобрила.72% от загиналите в следствие на терористична дейност през 2015 г, са били от Ирак, Афганистан, Нигерия, Пакистан и Сирия. За 74% от тези смъртни случаи отговорността пада върху "Боко Харам", талибаните и "Ал Кайда".Индексът, който анализира въздействието на тероризма в 163 страни и обхваща над 99% от световното население, заключава, че 2015 г. е била най-смъртоносната година за талибаните в Афганистан. Смъртните случаи при тероризъм са се увеличили с 29 на сто до 4502 души, докато загиналите на бойното поле са нараснали с 34% до повече от 15 000 души.Нахлуването на "Ислямска държава" в други страни, както и индивидуалните актове на тероризъм, извършени от привърженици на групировката, са допринесли за значително увеличаване на проявите на тероризъм.Социоикономически фактори като младежката безработица, престъпността и недоверието в избирателната система са изтъкнати като потенциални причини за терористични явления в богатите страни.Според изследователите в по-бедните държави явлението по-скоро може да се обясни с дълга история на вътрешни конфликти, високи нива на корупция, отказ да се признаят правата на другия и неравенства между различните социални групи.


description: Майката на Радев Станка пък обяви, че синът й вече няма да ходи на село да цепи дървата, защото няма да има време, но и родителите му няма да се местят в София.

title: Бащата на Румен Радев към новия президент: Няма да правиш издънки

maintext:
Фотограф: Надежда Чипева
"Няма да правиш издънки, ще правиш това което е полезно и необходимо за благото на този народ". Това каза бащата на Румен Радев Георги в ефира на "Нова телевизия" в телефонен разговор с бъдещия президент.В отговор Георги Радев чу: "Ще те слушам така, както досега съм те слушал за тези неща". Преди това бащата на Румен Радев каза още, че новият президент, с каквото се е захванал, го е завършил успешно и до край.По Би Ти Ви майката на Радев Станка пък обяви: "Всяка майка иска спокойствието на децата си и аз съм от тези". Тя допълни, че синът й вече няма да ходи на село да цепи дървата, защото няма да има време, но и родителите му няма да се местят в София. "Оставаме във вилата в Славяново, не е за София мъжът ми", каза тя.Минути след съобщаването на новината, че Радев е новият президент на България, в родното му село Славяново, Хасковско, се изви хоро на мегдана. Бяха подготвени също барбекю и заря.


description: Закъсненията на колите на градския транспорт са в интервал между 8 и 10 минути, а за целия курс достигат до половин час.

title: Първият сняг в София предизвика задръствания, катастрофи и бавене на градския транспорт

maintext:
Фотограф: Юлия Лазарова
Първият сняг в София, който вали от вчера вечерта, започна да се отразява и на движението в града. Въпреки че от снощи на терен работят над 100 снегорина, които почистват основните пътни артерии, в столицата настъпи транспортен хаос. Центърът на София е блокиран от задръствания, а няколко катастрофи затрудниха придвижването в кварталите на града.Рано тази сутрин 130 снегорина обработваха улиците срещу заледяване . Продължава чистенето по улици и булеварди, по които се движи масовият градски транспорт. От Центъра за градска мобилност уточниха, че закъсненията на колите на градския транспорт са в интервал между 8 и 10 минути, а за целия курс достигат до половин час.Огромни колони от автомобили има по основните булеварди. Затруднено е движението по бул. "Черни връх", бул."България", "Константин Величков", бул. Сливница " и Околовръстното шосе.Засиленият трафик затруднява работата на снегопочистващата техника, оплакаха се от столичната община. Заради това при необходимост временно ще се затварят пътни участъци с цел почистване.Лошото време доведе и до верижна катастрофа преди моста на Захарна фабрика в посока центъра на София. 4 леки коли и един автобус са се ударили и затрудняват движението в района. От МВР отчетоха още няколко леки пътни произшествия.


title: В най-бедните страни жените имат по-ограничен достъп до интернет от мъжете, сочи проучване

maintext:
Проучване на организацията УАН (ONE), съфинансирана от ирландския рок изпълнител Боно, установи, че 18 % от мъжете в 48-те най-слабо развити страни са онлайн спрямо 12.5 % от жените, като разликата е 22.3 милиона или около 30 %.
Фотограф: Henry Romero
В най-бедните страни по света жените, са свързани с интернет, са по-малко с почти една трета от мъжете. Тази разлика ще нараства, ограничавайки възможностите за промяна на начина на живот, информира "Ройтерс", като се позовава на организация, бореща се с бедността.Проучване на организацията УАН (ONE), съфинансирана от ирландския рок изпълнител Боно, установи, че 18 процента от мъжете в 48-те най-слабо развити страни са онлайн спрямо 12.5 процента от жените, като разликата е 22.3 милиона, или около 30 процента.В анализа, обявен на най-голямото европейски технологично събитие - "Уеб съмит" (Web Summit) в Лисабон, се прогнозира, че до 2020 година тази разлика между мъжете и жените при ползването на интернет ще нарасне до 32 процента до 53,5 милиона, като се отчита растежът на населението и сегашните интернет тенденции.Според документа световната цел, определена от ООН, за универсално достъпен интернет в най-слабо развитите страни до 2020 година трудно ще бъде постигната.Организации за борба с бедността и ръководители на технологични компании като главния изпълнителен директор на Фейсбук (Facebook) Марк Зукърбърг активно подпомагат разпространението на интернет, за да се помогне на хората да излязат от бедността, предоставяйки им образователни и бизнес възможности, както и здравни и банкови услуги.Проучванията непрекъснато сочат, че жените влагат 90 процента от приходите си обратно в семейството спрямо 35 процента при мъжете.Макар интернет да се приема като даденост в много страни по света, данните сочат, че 53 процента от световното население, или 3,9 милиарда души, не са свързани с интернет според Международния съюз по телекомуникации към ООН.По данни на съюза 75 процента от хората в Африка не използват интернет спрямо 21 процента в Европа, като повече мъже, отколкото жени са интернет потребители по света.


description: Конгресът на САЩ ще продължи да разследва Хилари Клинтън. Това заяви днес в интервю за телевизия "Фокс нюз" председателят на комисията за надзор и правителствена реформа към Камарата на представителите.

maintext: Конгресът на САЩ ще продължи да разследва Хилари Клинтън. Това заяви днес в интервю за телевизия "Фокс нюз" председателят на комисията за надзор и правителствена реформа към Камарата на представителите, републиканецът Джейсън Чафетс, съобщи агенция ТАСС, цитирана от БТА.Става дума за разследване на използването на частен компютърен сървър от Клинтън за служебна кореспонденция по електронната поща по времето, когато е била държавен секретар (2009-2013 година)."Разследването (на Конгреса) по случая Клинтън ще продължи", каза той. "Бих заобиколил служебните си задължения, ако я оставя на мира, казвайки, че изборите вече са минали", добави Чафетс.Според конгресмена проблемът с използването на личната електронна поща за служебни цели засяга не само Клинтън, но и десетки хора от обкръжението й. Въпреки поражението на бившата първа дама на президентските избори, Чафетс се ангажира да доведе докрай случая и да гарантира, че подобен инцидент в САЩ "никога повече няма да се повтори". Той подчерта, че във федералното правителство все още работят хора, замесени в случилото се.


description: Преди тези гласувания в 25 щата марихуаната е разрешена под някаква форма - за медицински цели, за удоволствие или и за двете.

title: Калифорния и още 2 щата узакониха марихуаната за удоволствие

maintext:
Жителите на Калифорния одобриха във вторник законната употреба на марихуана от пълнолетни за удоволствие.
Така най-многолюдният щат се отваря за процъфтяващия пазар за комерсиален канабис. При 90% преброени бюлетини 56% от гласовете са "за". Същото гласуване имаше в още 4 щата, като "да" има в Невада, а Масачузетс стана първият в Нова Англия, одобрил подобна промяна.
Аризона обаче гласува с "не", а резултатите от Мейн не бяха ясни до сряда вечерта. Прогнозите са, че марихуана за медицински цели ще бъде разрешена във Флорида, Арканзас, Северна Дакота и Монтана.
Преди тези гласувания в 25 щата марихуаната бе разрешена под някаква форма - за медицински цели, за удоволствие или и за двете.
Калифорния стана през 1996 г. първият щат, узаконил марихуаната за облекчаване страданието на болни от рак, СПИН и др. Опит да мине мярка като сегашната се провали през 2010 г. На 8 ноември 2016 г. одобрението в щат с 39 милиона души означава, че вече почти една пета от гражданите на САЩ живеят в щати, където марихуаната за удоволствие е законна.
Зам.-губернаторът на Калифорния Гейвин Нюсъм, както и ИТ милиардера Шон Паркър подкрепиха узаконяването на притежаването от пълнолетни жители на до 33 грама марихуана в Калифорния за удоволствие. Всеки ще може да отглежда до 6 растения канабис, но за лична употреба, а не за комерсиални цели.
Създава се система за лицензиране, регулиране и облагане с данъци на марихуаната. На общинските власти се позволява да упражняват местен контрол над търговската дистрибуция.
Прогнозите са за регулиране на незаконна досега дейност, опазване на малолетни и деца от достъпа до марихуана, изолиране на наркобандите, стотици милиони долари данъчни приходи и икономическа активност за милиарди.
Някои изчисления посочват, че пазарът за марихуана за удоволствие може да достигне 50 млрд. долара в следващите 10 години.


description: Генералът изненада с позицията си за... съдебната реформа

title: Радев посегна към забранения плод

maintext: Телевизионният дебат на претендентите за президент Румен Радев и Цецка Цачева поднесе и сензация:Той щял да отиде "най-напред" в Румъния да се запознае с тяхната антикорупционна дирекция; Той бил съгласен с предложенията на гражданската инициатива "Правосъдие за всеки"; Напомни на Цачева, че тя като председател на парламента не е допуснала в пленарната зала подписката на 4000 граждани с предложенията на "Правосъдие за всеки" (трикратно споменаване), с които предложения - забележете - той бил съгласен.Той щял да се бори за намаляване на политическото влияние във Висшия съдебен съвет и Инспектората;А когато репликира с остро-полемичен тон ("вие си изгонихте правосъдния министър") се разбра: очакваният според анкетите да спечели президентския пост се позиционира толкова радикално, макар и без конкретика, по отношение на реформата на съдебната власт, че веднага възникна въпросът:Дали е чувал, че в предложенията на "Правосъдие за всеки" заема централно място статутът и отчетността на главния прокурор, които са табу за управлявалите партии, а в концепцията на бившия правосъден министър, когото спомена, фигурираше антикорупционната структура, заради която Радев смятал да посети Румъния?Чувал ли е, че всеки който е посмявал да предлага това, което той снощи изговори, е обявен за враг на стабилността, реда, реформата, държавата, целящ "да превземе независимата съдебна власт" и че този опорен лост се използва не само от медиите, поддържащи управлението, а от институциите на държавата, които трябва да бъдат реформирани, и на първо място прокуратурата.Знае ли ген. Радев, че главният прокурор позволи сегашния (козметичен - по Радев и никакъв друг) вид на т. нар. съдебна реформа, за да бъде запазена сегашната възможност за взаимно влияние и търговия с управляващите партии и субекти, каквато се кани да става и БСП. И че в този процес на "ставане" играят главната роля взаимноизгодните сметки на привидно реформиращите се институции и страховете на партийните водачи. И чеЗнае ли Радев, че който е компетентен, почтен, независим съдия и прокурор е мачкан най-безпардонно от висшата съдебна номенклатура в лицето н мнозинството във ВСС, за назидание и демотивация на останалите - който смее, нека надига глас за реформа.И още - знае ли Радев, че правосъдният министър, за чиято оставка напомни на Цачева, бе изгонен (принуден да подаде оставка) точно заради ожесточената съпротива срещу същите намерения, които той заяви в телевизионния дебат снощи.С две думи:След изразените от него позиции в дебата и то изразени експресивно и убедено,, и тогава тя ще се окаже само трик за спечелване на гласове от привържениците на съдебната реформа.(На въпрос по темата днес от БСП не се ангажираха с отговор дали ще има промяна в правомощията на главния прокурор , можело да бъдат преразгледани, но не пролича да имат ясна съгласувана позиция с кандидата си. А в едно от първите събитие пред актива на левицата, кандитатът за вицепрезидент Илияна Йотова се обърна към независимия кандидат с предупреждението, че "и най-малкото движение от вас срещу тази партия няма да ви бъде простено".)Радев трябва да е наясно, че неразумен екземпляр като него не може да разчита на прошка. Посягането към огъня като президент не е като оня риск в кабината на изтребителя, при който или оставаш жив, или след миг те няма.тук, на грешната земя, сред свирепата гмеж от интереси, преобладаващо аморални, користни и дори престъпни. Тоест избор на честта, не на оценения риск. Избор като библейското посягане към забранения плод: постигаш познанието за добро и зло чрез преживяването и готовността да понесеш последиците. Защото при всички случаи не рискуваш живота си, а оставаш жив. Физически.


title: "Челси" се изкачи на първото място в Англия след шеста поредна победа

maintext:
Диего Коща донесе победата на тима си с десетия си гол от началото на сезона
"Челси" записа шестата си поредна победа в английското първенство, след като се наложи с 1:0 при гостуването си на "Мидълзбро" в мач от 12-и кръг.Единственото попадение в двубоя вкара Диего Коща малко преди почивката, а Педро уцели и гредата два пъти през втората част.Сините от Лондон поведоха в класирането, след като събраха общо 28 точки и имат с една повече от "Ливърпул" и "Манчестър сити"."Мидълзбро" влезе уверено в мача и създаде няколко добри атаки, но те не доведоха до нещо сериозно освен един неточен удар на Алваро Негредо. Постепенно "Челси" пое инициативата и така в 28-ата минута стигна до първата си възможност за гол. Виктор Моузес намери Педро в наказателното поле, но ударът на испанеца бе блестящо отразен от вратаря на домакините Виктор Валдес.Четири минути преди почивката Диего Коща изведе лондончани напред с 10-ия си гол в шампионата от началото на сезона. След ъглов удар защитата на "Мидълзбро" не се ориентира добре и нападателят се възползва по най-добрия начин, пращайки топката в мрежата."Челси" продължи да е по-активният тим и през втората част, но домакините стояха добре на терена и подновиха атаките си към противниковата врата. Това отвори пространства за контраатаките на лондончани и в 63-ата минута Педро уцели гредата, след като бе изведен на отлична позиция от Диего Коща.След 15 минути това се повтори и испанецът отново нямаше късмет. Няколкото минути преди края Давид Луис стреля опасно след центриране от корнер, но топката се размина с целта.


title: Задушница - Dnevnik.bg

maintext:
По традиция на Задушница се посещават гробовете на нашите близки, а във всеки православен храм се отслужват заупокойни служби, с които се почита паметта на покойниците.
Фотограф: tako12


title: Стивън Джерард ще отхвърли офертата на "МК Донс"

maintext:
Англичанинът не бърза с началото на треньорската си кариера
Легендата на английския футбол Стивън Джерард ще откаже офертата на "МК Донс", информират медиите на Острова.Бившият капитан на "Ливърпул" и ръководството на клуба от Първа лига са водили преговори в последните дни, но според Guardian, футболистът все още не желае да започва мениджърска кариера.В началото на седмицата халфът обяви, че напуска "Лос Анджелис галакси", където играе от лятото на 2015 г. Той заяви, че в момента обмисля опциите си "на и извън терена", преди контрактът му с американския клуб да изтече през декември."МК Донс" пък няма постоянен мениджър, откакто в края на октомври се раздели с Карл Робинсън. Асистентът му Ричард Бейкър води временно тима, който се намира в зоната на изпадащите след 17 кръга.В момента Джерард кара курсовете за лиценз "УЕФА А", който ще му даде право да води професионални отбори в Англия извън Висшата лига, за където се изисква лиценз "УЕФА Про".


title: "Рома" допусна обрат и се отдалечи на седем точки от върха

maintext:
"Аталанта" стигна до драматична победа с дузпа в последните минути
"Рома" на практика излезе от борбата за титлата в Серия А, след като допусна обрат при гостуването си на "Аталанта" в мач от 13-ия кръг на шампионата."Вълците" загубиха с 1:2 и по този начин се отдалечиха на цели седем точки от лидера "Ювентус". Те могат и да загубят второто си място, ако по-късно днес "Милан" спечели градското дерби с "Интер"."Аталанта" пък излезе на четвърта позиция с 25 точки.През първата част двата тима си размениха по няколко добри положения, преди да се стигне до 40-ата минута, когато столичани получиха право да изпълнят дузпа за нарушение на Рафаел Тонои, който игра с ръка в наказателното. Зад топката застана Диего Пероти и той хладнокръвно реализира.През второто полувреме нещата се развиха по сходен начин и двата тима се редуваха да атакуват. Този път обаче "Аталанта" първи нанесе удар. Матиа Калдара изравни резултата в 62-ата минута, когато засече префектно центриране.Последваха силни минути за домакините, а натискът им даде резултат в добавеното време на мача. Тогава Леандро Паредес извърши нарушение в собственото си наказателно поле и съдията отсъди втора дузпа, този път в полза на "Аталанта". Точен от бялата точка бе Франк Кесие, който оформи крайния резултат и донесе победата на своя тим.


description: За първи път в играта ни победата ще отиде при участник, който не е отгатнал подреждането на първите две места в избори

title: И печелившата прогноза е...

maintext:
Голямата награда в играта е цифров огледално-рефлексен фотоапарат Canon EOS 1200D с обектив 18-55mm DC III за висококачествени снимки и видео
)
14.97%)
3.28%)
1.81%)
5.59%)
0.08%)
0.48%)
0.18%)
0.11%)
0.39%)
0.73%)
0.11%)
0.14%)
0.16%)
0.11%)
0.26%)
0.27%)
Наградата за най-точния в прогнозите е електронен четец Amazon Kindle (2016) и калъф към него, осигурени от "Дневник"
Изборните резултати от първия тур на президентския вот миналата неделя изненадаха социолозите, които до последно даваха преднина на претендента на ГЕРБ Цецка Цачева пред подкрепения от БСП Румен Радев. Подобни бяха и повечето предвиждания в играта "Прогнозирай изборите" 2016 на "Дневник".Обръщането на резултата беше предречено от потребители на сайта, но пък техните прогнози за другите кандидати са се отдалечили от официалните данни, така че за първи път в играта ни победата ще отиде при участник, който не е отгатнал подреждането на първите две места в избори.Победител, според условията на играта , е читателят с потребителско име, чиято прогноза за резултатите на всички 21 претенденти за "Дондуков" 2 и на гласувалите с "Не подкрепям никого" е с най-малка разлика от официалните данни за първия тур, огласени от Централната избирателна комисия (ЦИК).Господинът, чието име се пази в редакцията, получава голямата награда в играта - Canon EOS 1200D с обектив 18-55mm DC III за висококачествени снимки и видео, избран от фотоекипа на "Дневник". Към фотоапарата победителят ще получи едногодишен абонамент за Adobe Creative Cloud и безплатен онлайн фотографски курс.Ето неговите предвиждания (в скоби са обявените от Централната избирателна комисия резултати):Румен Радев - 23.15% (25.45%)Цецка Цачева - 24.21% (21.97%Красимир Каракачанов - 16.15% (Веселин Марешки - 9.94% ( 11.17%)Пламен Орешарски - 7.83% (6.63%)Трайчо Трайков - 5.19% (5.87%)Ивайло Калфин - 3.73% (Татяна Дончева - 2.20% (Не подкрепям никого - 4.23% (Александър Томов - 0.02% (0.25%)Бисер Миланов - 0.01% (Велизар Енчев - 1.23% (Господин Тонев - 0.01% (Диана Димитрова - 0.00% (Димитър Маринов - 1.31% (Жорж Ганчев - 0.53% (Йорданка Колева - 0.00% (Камен Попов - 0.01% (Кемил Рамадан - 0.01% (Николай Банев - 0.23% (Пламен Пасков - 0% (Румен Гълъбинов - 0.01% ("Дневник" ще се свърже по телефона с победителя, за да уточним подробностите около награждаването.А вие не спирайте да играете , защото ви очаква още една награда за най-точната прогноза за втория тур -Повече подробности за играта можете да прочетете в Общите условия Често задавани въпроси за играта.Успех в прогнозите! Може да играете - тук


description: Вижте ще познаете ли политическите убеждения на звездите в галерията на "Дневник".

title: Фотогалерия: Тръмп срещу Клинтън в шоубизнеса

maintext:
1/21 снимки в галерията Бионсе и съпругът й Джей Зи, Мадона, Лейди Гага, Дженифър Лопез и още от най-големите имена в шоубизнеса подкрепиха с големи концерти кампанията на Хилъри Клинтън дни преди днешния президентски вот в САЩ.
Мат Деймън, Бен Афлек, Стивън Спилбърг, Барбара Стрейзанд, Джулия Робъртс, Дрю Баримор, Шер - списъкът знаменитости зад кандидата на демократите е безкраен, може би не толкова заради самата нея, колкото от опасения за победа на Доналд Тръмп. Номинираният от републиканците бизнесмен обаче също не страда
от липса на известни поддръжници. Вижте дали ще успеете да вържете звездите с политическата им логика в галерията на "Дневник".


title: Майкъл Фелпс поиска да не бъде проверяван повече за допинг

maintext:
Американецът иска да се отдаде на семейството си
оментира Фелпс за ESPN.
Майкъл Фелпс поиска да бъде изключен от списъка с проверяваните за допинг спортисти.Американският плувец твърди, че е категоричен в решението си окончателно да прекрати кариерата си и не възнамерява повече да се състезава.Рекордьорът по олимпийски титли първоначално се отказа от спорта след игрите в Лондон през 2012 година, но впоследствие промени намеренията си и се завърна в басейна, за да спечели още пет златни медала на олимпиадата в Рио де Жанейро."Казах на агента ми Питър Карлайл, че искам да получа и да подпиша необходимите документи, с които да бъда изключен от списъка на проверяваните спортисти, за да не се налага всеки ден да давам информация за местонахождението си. Това е много натоварващо за мен", к"На този етап нямам намерение да се връщам отново в спорта. Не мисля, че има нещо, което може да ме накара да променя решението си", каза още плувецът.


description: Нова мобилна игра "Герои на деня" от "Дневник".

title: Видео: Патриотична ръченица

maintext:
"Дневник" създаде играта "Герои на деня", с която читателите могат да пробват уменията си като политици. Стартът й няма нищо общо с изборите, а с новия ни мобилен сайт.
Повече за танца, който ще ви задържи в управлението - вижте във видеото (препоръчваме със звук), а дали го умеете може да пробвате през телефона си тук. Успех!
Дизайн и творческа концепция: Noble Graphics
Разработчик: Kvaba
Анимация: Robo Lab


description: Снимка на багер, който извършва строителни дейности в градинката между блок 70 и ОДЗ 9 в квартал "Младост" 1 публикуваха във фейсбук и до медиите от инициативен комитет "За зелен Младост". От сдружението призовават хората от квартала да излязат на протест тази вечер в защита на зелената площ.

title: Граждани на "Младост" сигнализират за нови строителни работи на зелена площ

maintext:
["Златен Кукер"]
Снимка на багер, който извършва строителни дейности днес в градинката между блок 70 и ОДЗ 9 в квартал "Младост" 1 публикуваха във фейсбук и до медиите от инициативен комитет "За зелен Младост". От сдружението призовават хората от квартала да излязат на протест тази вечер в защита на зелената площ.Точно до терена, където е заснет багера, има предвидено застрояване на 5 блока в градинката, обясняват от групата. От 18.30ч тази вечер в същата градинка (до ОДЗ 9 по посока Т-Маркет) граждани ще излязат да протестират, за да покажат, че "няма да допуснат безконтролно строителство в Младост." "Дневник" изпрати запитване до общината за строителните дейности."За Зелен Младост" са жители от Младост, които протестират от лятото срещу застрояването на зелените площи в квартала, а в момента събират подписи за референдум срещу това презастрояване. Инициативният комитет издигна една от организаторките на протестите им Десислава Иванчева за независим кандидат за кмет на Младост. Иванчева успя да събере сериозна подкрепа на първия тур за районен кмет миналия уикенд и тази неделя за явява на балотаж срещу кандидатът на ГЕРБ.


title: Четирима българи влизат в топ 100 на в. "Файненшъл таймс"

maintext:
[Скрийншот от в. „Файненшъл таймс“]
Четирима българи намират място в класацията на в. "Файненшъл таймс" - "Новите 100 на Европа", съобщи изданието.Това са Антон Ценов и Николай Андонов – основатели на Start It Smart, менторска програма за начинаещи предприемачи ; Атанас Киряков – основател и изпълнителен директор на компанията Ontotext, която развива семантични бази данни ; Стефан Стоянов – зам.-кметът на Пловдив, в чийто ресор попадат образованието , бизнес развитието и международното сътрудничество.От три години насам в. "Файненшъл таймс" заедно с базирания в Полша научен журнал Res Publica, Google, спонсорирания от Чехия, Унгария, Полша и Словакия Вишеградски фонд подбират 100-те души в Централна и Източна Европа и организациите, които "променят обществената, политическата и бизнес атмосферата в региона" чрез иновации, предприемачество и свежи подходи към проблемите.Те са разпределени в секциите "Общество и политика", "Бизнес", "Медии и култура", "Наука". Стефан Стоянов е спечелил в категория "Общество и политика" и е описан като "млад, амбициозен и способен политик", който стои зад "големи и смели инициативи на бързо напредващия" Пловдив, включително въвеждане на система за обучение "Монтесори" в държавните детски градини.Технологиите, развити от Ontotext на Атанас Киряков (отличен в категория "Бизнес"), се ползват от BBC, Британския музей, правителствени агенции във Великобритания и Канада, посочват авторите на класацията, а самият той е водещ експерт в семантичните бази данни. Start It Smart е най-големият проект на Антон Ценов и Николай Андонов, но тяхно дело е и компанията MindMapping , която развива креативното мислене на ученици и студенти в България. Сега те развиват начинаещата фирма Join The Players , която анализира и води статистики за действията на футболните играчи на терен.Освен България в класацията участват още Армения, Беларус, Чехия, Естония, Хърватия, Унгария, Литва, Латвия, Полша, Румъния, Сърбия, Словакия, Словения и Украйна.Най-много отличени има Полша – 28 души, следват я Чехия със 17, Словакия със 16 и Румъния с 14.


title: Тръмп избра висш републиканец и крайнодесен за свои близки съветници в Белия дом

maintext:
Райнс Прибъс
Фотограф: Mike Segar
Новият президент на САЩ Доналд Тръмп избра високопоставен републиканец за началник на администрацията си в Белия дом с надежда, че това може да поправи отношенията му с лидерите на партията, която го издигна.Става въпрос за Райнс Прибъс, който е председател на Републиканския национален комитет и близък на председателя на Камарата на представителите Пол Райън, който е отявлен критик на Тръмп.В същото време новият президент избра Стивън Банън – бившият изпълнителен председател на крайнодесния сайт Breitbart News, за свой главен стратег и съветник. Банън оглави предизборния щаб на Тръмп през август, а Breitbart News, която се прочу с агресивна, расистка и ксенофобска реторика, подготвя разширяване на дейността си в Германия и Франция.И двата избора рискуват да разгневят част от подръжниците на новия президент. Консервативните му фенове, които очакват той да прочисти старите политици от Вашингтон, вероятно ще са разочаровани от Прибъс. Традиционно настроените републиканци ще имат подозрения спрямо размирния Банън.След победата Тръмп смекчи едно от основните обещания в кампанията си – да построи стена по американската граница с Мексико. В интервю за предаването на CBS 60 Minutes той заяви, че част от нея ще бъде телена ограда , вместо тухлена конструкция. Той обаче заяви още, че планира да депортира 2-3 млн. души – нелегални имигранти, извършили престъпления на американска територия.Първата задача на Тръмп обаче е да подбере кабинет. Сред вероятните избори са бившият председател на Камарата на представителите Нют Грингич за министър на здравеопазването или държавен секретар; Стивън Хадли – бивш съветник на президента Джордж У. Буш, за евентуален министър на отбраната; бившият кмет на Ню Йорк Руди Джулиани за главен прокурор и бившият губернатор на Аляска Сара Пейлин за вътрешен министър.


description: Народната поговорка гласи: "На Едрей денят започва да наедрява колкото едно просено (житно, маково или синапено) зърно."

title: Християните почитат свети апостол Андрей

maintext:
Фотограф: Юлия Лазарова
В битовото християнство се шири вярването, че свети Андрей е покровител на мечката и неин заповедник. В някои български райони наричат деня още Едрей, Едринден или Мечкин ден. Според народните възгледи и познания от този ден започва нарастването на деня - поговорка гласи: "На Едрей денят започва да наедрява колкото едно просено (житно, маково или синапено) зърно."
Православната църква днес почита паметта на св. апостол Андрей Първозвани. Нарича се Първозвани, понеже пръв от апостолите е повикан да тръгне след Христа.Народният календар отбелязва деня като Андреевден. Във фолклора празникът се свързва с прехода от есен към зима.Името на св. Андрей често се среща в Евангелието. За него се споменава в разказа за нахранването на народа с пет хляба. От ранни години Андрей жадувал за божествената истина и когато Йоан Кръстител се явил в Юдея, той станал един от неговите ученици. Андрей стоял на брега на Йордан, когато Йоан Предтеча, посочвайки на народа минаващия Исус, казал: "Ето агнецът Божий!" Като чул тези думи, Андрей тръгнал подир Спасителя и прекарал с него целия ден.След това отишъл да намери брат си Симон (Петър) и му съобщил радостната вест: "Намерихме Месия!" И го довел при Христа. Двамата братя продължавали своя предишен живот и се занимавали с риболов. Те били родом от Витсаида. По-късно Спасителят ги видял на Галилейското море и им казал: "Вървете след мене и аз ще ви направя ловци на човеци." Оттогава те навсякъде следвали Христос и били свидетели на неговите чудеса, смърт и Възкресение.Имен ден днес празнуват: Андрей, Андреа, Андрея. Андрейка, Андриян, Андрияна, Андро, Дешка, Първан, Силен, Храбрин, Храбър.


description: Приходите от 628.8 милиона евро са с 20% повече спрямо предната финансова година

title: "Байерн" отчете рекорден оборот и 33 млн. евро печалба

maintext:
Баварците бележат успехи не само на футболния терен
Шампионът на Германия "Байерн" (Мюнхен) отчете рекорден оборот от 626.8 милиона евро за финансовата година, която завърши на 30 юни, съобщиха от клуба по време на годишната си асамблея.Това е с над 100 милиона евро повече, или увеличение с 20% спрямо оборота за предходния период.Най-богатият германски клуб и един от най-богатите в световен мащаб отчете печалба преди данъци, такси и амортизация от 142.5 милиона евро, или с 28% повече от миналата година.Чистата печалба след облагането с данъци е 33 милиона евро, което е с почти 10 милиона повече от предния сезон, когато беше 23.8 милиона."Намираме се в чудесна позиция от финансова гледна точка", заяви финансовият директор на клуба Ян-Кристиан Дреезен."Нашият финансов ръст ще ни позволи да направим нужните инвестиции в отбора, така че да останем конкурентоспособни сред европейския футболен елит", добави Дреезен.Той обясни, че увеличените приходи се дължат на нарастващия брой спонсорски договори и на факта, че клубът вече напълно изплати стадиона си "Алианц арена". Приходите от спонсорство и маркетинг са с 50% повече и достигат почти 170 милиона евро. Приходите от продажба на лицензирани стоки е малко над 108 милиона евро."Байерн", който спечели титлата и купата на страната през миналия сезон, е увеличил с 14 хиляди своите клубни членове. Те вече са 284 хиляди души.По време на днешното събиране на ръководителите на "Байерн" се очаква да бъде гласувано връщането на Ули Хьонес като президент на клуба, след като излезе от затвора заради финансови нарушения.


title: ГЕРБ се опитва да превърне загубата си в национална трагедия, обяви Румен Радев

maintext:
Фотограф: Цветелина Белутова
Според кандидата на БСП за президентския пост Румен Радев Цецка Цачева и нейният антураж се опитват да превърнат тяхната лична загуба в национална трагедия."Един провален министър беше използван като политкомисар и агитатор. Тук процентите не са важни, важното е, че те загубиха градовете", обяви Радев в ефира на БНТ. Според него загубата на гладовете на младите и образованите хора се превръща в най-големия кошмар на ГЕРБ, който в тази ситуация се превръща в "дилър на страх" Монополизирането от ГЕРБ не работи добре за държавата. България е на повече от 1300 г. и няма да изчезне с падането на ГЕРБ от власт, заключи Радев.На въпрос, свързан със заявената подкрепа за него от страна на ДПС, Радев посочи, че не работи с партийни централи. "Нямам контакти с тях, имам диалог с българските граждани", обяви Радев.Според него до края на кампанията най-трудно ще бъде да се спази почтения тон.


title: Плевнелиев пред Би Би Си: Европа е в опасен "студен мир" с Русия

maintext:
Fancy Bears или APT 28. Американци смятат, че тя работи за високопоставени служители в Кремъл.
"Просто казвам, че същият адрес, същият почерк, същият подход видяхме и в България", казва Плевнелиев. Той допълва, че през последните месеци в България е изготвена нова стратегия за киберсигурност и че подготовката за изборите в неделя обещава по-добра защита от нови атаки.
Европа не се е завърнала към студената война, а е въвлечена в нова и опасна конфронтация с Русия, която наричам "студен мир".Това заявява президентът Росен Плевнелиев в интервю за Би Би Си , разпространено в петък.В него той предупреждава, че Русия се опитва да раздели и отслаби Европа, както и че Европа трябва да реагира по-категорично на руското влияние в България и на континента.На президентските избори, на които Плевнелиев не се кандидатира, посоката, в която трябва да се движи България, е един от основните въпроси, пояснява Би Би Си. Критиките му срещу Русия ядосаха някои от сънародниците му, допълва медията.Той смята, е основните инструменти, които Русия използва в Европа, е да финансира популистки политически партии и екстремистки движения, да води масова пропаганда и да дестабилизира опонентите си чрез кибератаки.Заплахата в наши дни не е руските танкове да нахлуят в Европа, а руското влияние да раздели континента, казва още президентът. "Играта днес не е за мащабна война и да стреляш срещу врага, играта на господин Путин е да направи други държави зависими. Днес Русия опитва да отслаби, да раздели Европа и да ни направи зависими."Много е важно да има твърда и стабилна политика на ЕС спрямо Русия, допълва той. "НАТО е силно и ми се иска и Европейският съюз да е по-силен и обединен по проблемите, които имаме днес." Плевнелиев посочва мигрантската криза като един от най-важните въпроси, които би могло да предизвикат разцепление в Европа.Друг проблем е Брекзит, който президентът определя като "криза и то много сериозна". Това е основание за тревога, защото напускането на Великобритания ще направи по-трдно поддържането на твърда линия спрямо Русия, допълва той.Плевнелиев говори и за кибератаките, на които дни наред бяха подложени миналия октомври ЦИК, президентството и други институции по време на местните избори и референдума за електронно гласуване."Това бе най-мощната и интензивна кибератака в Югоизточна Европа. Смятат, че това бе атака срещу българската демокрация."Според президента целта е била да се предизвика объркване около резултатите - нещо, което някои в САЩ се опасяват, че ще се случи във вторник на президентските избори."Същата организация, която нападна Бундестага и открадна всички имейли на германски депутати, същата институция, атакувала централата на НАТО, дори същите, които се опитват да повлияят на американските избори, така че е с много голяма вероятност можем да посочим на изток от нас", казва Плевнелиев. Помощтта от съюзници в НАТО не са оставили съмнение кой е виновен.Би Би Си припомня, че за тези инциденти от САЩ и от западни частни компании за сигурност обвиняват група, известна катоРуското влияние върви по много други канали - от Би Би Си разговарят с Мартин Владимиров от Центъра за изследване на демокрацията и според него 20-25 процента от българската икономика са свързани с Русия.Той е водещ автор на изследване за методите на руско влияние в Източна Европа. "Русия успява чрез икономическото си влияние да овладее ключови институции в страната." Владимиров допълва, че с пари от Русия се финансират протести или директно се влияе върху подготвянето на закони в България.


description: Днешният ден за размисъл е идеален и за разходка из градските паркове.

title: Фотогалерия: Последните есенни дни

maintext:
1/18 снимки в галерията Днешният ден за размисъл се оказа слънчев и идеален за разходки из градските паркове. Фоторепортерите на "Дневник" уловиха последните есенни мигове.
Фотограф: Юлия Лазарова


title: Отмъщението на Катрин Зита-Джоунс - по-добрите снимики по бикини

maintext:
Pissed the paparazzi photographed my ass, thus sharing the photographs my husband took of my ass. Always a better option for viewing 😉.
A photo posted by Catherine Zeta-Jones (@catherinezetajones) on Nov 23, 2016 at 2:27pm PST A photo posted by Catherine Zeta-Jones (@catherinezetajones) on Nov 23, 2016 at 2:27pm PST
Актрисата Катрин Зита-Джоунс реши да отвърне на папараците, които продължават да преследват нея и съпруга ѝ Майкъл Дъглас.След като таблоиди публикуваха техни снимки от почивката на двамата в Мексико, тя реши да отвърне на мътните кадри с две снимки, направени от съпруга ѝ.В профила ѝ в "Инстаграм" те са съпроводени с коменатр от 47-годишната кино звезда, че ѝ писнало "папараците да снимат задника ми", поради което споделя снимки, "които мъжът ми направи на задника ми - винаги по-добрата гледна точка".


title: Фирма от Хонконг е фаворит за закупуването на "Хъл сити"

maintext:
"Тигрите" съвсем скоро могат да имат нов собственик
Фирма от Хонконг обяви, че е близо до сделка за закупуването на контролния пакет акции на английския елитен клуб "Хъл сити".От компанията Greater China Professional Services Ltd, която се занимава с консултиране на управлението на активи и рекламни услуги, обяви, че нейни представители са влезли в преговори с ръководството на "тигрите".През миналия месец един от собствениците на клуба - египтянинът с английски паспорт Асем Алам, отказа да коментират офертата, но според английските медии става въпрос за сделка на стойност 130 милиона паунда.За "Хъл" има и други кандидати, но фирмата от Хонконг изглежда като най-сериозния от всички. Ако сделката стане факт, това ще бъде поредният английски клуб, продаден на азиатски собственик.


title: НАП вече ще получава данни за неплатени глоби за пътни нарушения

maintext:
Фотограф: Иван Григоров
НАП и МВР започват да обменят по елекронен път данни, съобщиха от приходната администрация. Благодарение на това системата за събиране на публични вземания на данъчните ще има връзка със системата за наложените санкции при нарушения на правилата за движение по пътищата.От октомври НАП получава автоматизирано данни за нови просрочени задължения и плащания, направени по сметки на МВР за фишове и наказателни постановления, издадени от органи на Министерството за нарушения по Закона за движение по пътищата.НАП обръща внимание на своите клиенти, че при заплащане на наложена глоба трябва да се спазват указанията на МВР за попълване на платежнонареждане, за да може плащането да се отрази коректно в системите и да не се стига до действия по принудително събиране от страна на приходната агенция.Обменът между електронните системи на двете институции ще осигури идентичност на данните за задълженията и плащанията по актовете и ще спести много ръчни операции на служителите им.Очаква се електронната система да подобри взаимодействието между НАП и МВР за по-бързо и ефективно събиране на просрочените задължения към бюджета.


description: Няма как Цецка Цачева да прегърне съдебната реформа между сряда и петък.Татяна Дончева, лидер на "Движение 21"

title: Цитат на деня: Няма как Цецка Цачева да прегърне съдебната реформа между сряда и петък

maintext:
Фотограф: Надежда Чипева
"Няма как Цецка Цачева да прегърне съдебната реформа между сряда и петък. Всичко беше в ръцете им и те го смачкаха, само смениха кожата на вълка."
че като държавен глава би инициирала промени в конституцията в частта ѝ за съдебната власт, конкретно – за намаляване на парламентарната квота във Висшия съдебен съвет (ВСС). През март Цачева
Това заяви кандидатът за президент от "Движение 21" - НДСВ" Татяна Дончева. Тя направи коментара след днешното изказване на кандидата на ГЕРБ за президент Цецка Цачева,не допусна за разглеждане от НС седемте предложения на "Правосъдие за всеки" за съдебна реформа, с което разгневи редица експерти в сферата на правосъдието.


description: Въпреки че обяви оттеглянето си от театъра преди година и половина, обичаният български режисьор ще постави пиесата на сцената на театър "София", а премиерата вероятно ще е в края на февруари.

title: Теди Москов се "връща" в театъра с "Марко от Прилеп" на Владимир Левчев

maintext:
Фотограф: Красимир Юскеселиев
Въпреки че обяви оттеглянето си от театъра преди година и половина, обичаният български режисьор Теди Москов ще се завърне с постановка "Марко от Прилеп" - първият текст за театър на писателя и преводач Владимир Левчев. За това първи съобщи самият драматург във "Фейсбук".След церемонията по раздаването на наградите "Аскеер" в началото на 2015 г. и премиерата на театралния вариант на шоуто му "Улицата" режисьорът обяви, че с представлението "Пурпурният остров" в Държавен куклен театър - Варна (премиера миналата есен), ще каже сбогом на театъра. После уточни , че има предвид конвенционалните му форми и смята да се насочи към проекти, на които може да посвети по-дълго време. Новият му спектакъл ще е с трупата на театър "София", а премиерата вероятно ще бъде през втората половина на февруари."Марко от Прилеп" е писана през 2013 г., седем години след излизането на романа на Левчев "Крали Марко. Балканският принц". "Интересно ми беше защо един маргинален феодален владетел като Марко Мърнявчевич от Прилеп, който е бил турски васал, става голям митичен герой в песните на няколко балкански народа. Стори ми се, че това е един типичен балкански характер", казва за него авторът в интервю за сп. "Театър" през 2014 г. В пиесата обаче "исках [...] всичко да се сведе до метафори, до съноподобни, митоподобни действия и думи, както е в поезията", обяснява Левчев. Текстът й е публикуван в бр. 1-3 на списанието от 2014 г.


description: От бюджета може да излезе един финансов Франкенщайн. Йордан Цонев, депутат от ДПС

title: Цитат на деня: От бюджета може да излезе един финансов Франкенщайн

maintext:
Фотограф: Анелия Николова
От бюджета може да излезе един финансов Франкенщайн.С тези думи депутатът от ДПС Йордан Цонев предупреди колегите си в парламента да не предлагат драстични промени по бюджета на страната за следващата година при гласуването му между първо и второ четене. Той уточни, че от ДПС са готови да подкрепят бюджета само при консенсус между повечето парламентарно представени партии.


description: Ана Мария Петру е заподозряна, че през 2008-2009 г. е платила 210 000 евро на компания под контрола на съпруга й за услуга, поискана от Централната избирателна комисия.

title: Председателят на румънската ЦИК бе арестувана 3 седмици преди изборите

maintext: Председателката на румънската избирателна комисия Ана Мария Петру бе арестувана само три седмици преди парламентарните избори в страната по подозрения за корупция, съобщиха румънските медии, цитирани от БТА и ДПА.Петру е заподозряна, че през 2008-2009 г. е платила 210 000 евро на компания под контрола на съпруга й за услуга, поискана от Централната избирателна комисия.Агенцията за борба с корупцията е обвинила Петру и за вземането на 50 000 евро от бизнесмен, за да му уреди среща с румънския министър на икономиката.Адвокатът на Петру каза, че тя е подала оставка от поста си в комисията. Председателят на камарата на депутатите в румънския парламент Флорин Йордаке съобщи, че избирателната комисия временно ще бъде ръководена от един от заместниците на Петру.Румъния, която е членка на ЕС от 2007 г., е една от най-корумпираните страни в съюза. Индексът за възприятие на корупцията в Румъния според "Трансперънси интернешънъл" е четири - най-лошият сред 28-те членки на ЕС.Все пак, Румъния подобри рейтинга си с над 1100 ареста, извършени от агенцията за борба с корупцията, произнесени присъди и съдебни процеси срещу представители на администрацията, включително на бивш премиер, министри и депутати.Парламентарните избори в Румъния ще бъдат на 11 декември. Социологически проучвания от края на юли и началото на август показаха, че най-вероятният победител ще е лявата Социалдемократическа партия с подкрепата на 37-38% от избирателите, следвана от либералите с 29-31%.Социалдемократическата партия изгуби властта след оставката на премиера Виктор Понта миналия ноември. Причината бяха масовите протести след пожар в нощен клуб, отнел живота на десетки и разкрил убийственият ефект от масова корупция.


description: Популисткото цунами, което преди няколко месеца изглеждаше далечно, сега се реализира и последствията за Европа може да бъдат огромни.

title: След Тръмп и Брекзит популизмът ще залее Европа


title: Графика на деня: Младите по света искат добра заплата, а не да станат шеф

maintext:
Младите хора по света дават приоритет на доброто заплащане, а не на кариера във фирмата с цел да ръководят хора.
Те предпочитат да развиват собствени умения и път на развитие, които да им гарантират сигурност на работното място.
Това означава, че фирмите трябва
преосмислят практиките за привличане, задържане и развитие на следващото поколение лидери, смятат експертите от ManpowerGroup.Заключенията са от анкета на този световен лидер в набирането на персонал сред 11 000 работещи представители на Поколението Y (родени през 1980 - 2000 г. и наричани още millenials) и 1500 специалисти по човешки ресурси в 25 държави. В него те са питани за това какво искат в момента и какво очакват в бъдеще.Предишно проучване на ManpowerGroup показа, че 40% от работодателите се оплакват от недостиг на подходящи кадри, а често и от кандидати за работа. В същото време "милениалите" много добре осъзнават, че ще трябва да работят доста повече от родителите си - далеч над 65-годишна възраст и по близо 50 часа на седмица в развиващите се страни.


description: Според спортния министър в оставка новата национална футболна база ще даде тон за възраждането на българския футбол.

title: Кралев: Бoби Михайлов е от ръководителите, които ще останат в историята

maintext:
Според Кралев съвсем скоро ще започне възраждането на българския футбол
[LAP.bg]
"В спорта сме виждали всякакви ръководители. В историята обаче остават тези, които успяват да сложат тухла върху тухла и да построят нещо полезно за народа и за целия спорт. Такъв е Боби Михайлов, такъв е неговият екип", каза Кралев на церемонията по откриването на базата.
"Не знам с кое ще ги помнят повече. С успехите, които постигнаха на футболния терен, или с това, което направиха тук. Това е наистина уникално съоръжение", допълни спортният министър в оставка.
Спортният министър в оставка Красен Кралев заяви, че президентът на БФС Борислав Михайлов и екипът му ще останат в историята с построяването на новата национална футболна база. По думите му този комплекс ще даде тон за възраждането на българския футбол.Според него днес е "чудесен, прекрасен ден за българския спорт и за българския футбол". "Много добре знаем, че като има нова, качествена спортна инфраструктура, успехите не закъсняват. Вярвам, че съвсем скоро възраждането на българския футбол ще бъде факт", завърши Кралев.


title: Повече белоглави лешояди в Източните Родопи преброиха експерти тази година

maintext:
Фотограф: Богдан Боев [БДЗП]
Фотограф: Десислава Костадинова [фондация]
Традиционното преброяване на нощувките на белоглавите лешояди на Балканския полуостров се провежда от 2005 г. Това е дванадесетото поред преброяване и тази година се проведе в края на миналата седмица, 19 ноември 2016 г. Организатор и координатор е БДЗП в партньорство с природозащитни организации от България, Гърция, Сърбия и Македония.
Фотограф: Добромир Добрев [БДЗП]
Oбщо 184 белоглави лешояда са преброени по долината на река Арда, където се намира най-голямата колония на белоглави лешояди в България. За сравнение, миналата година там са регистрирани 178 белоглави лешояда. Тазгодишното преброяване отчита най-големия брой от този вид птици, нощуващи в Източни Родопи, регистрирани от 2005 г. досега.Редовното им годишно преброяване се прави от експерти и доброволци от Българското дружество за защита на птиците (БДЗП) и "По-диви Родопи" (Rewilding Rhodopes).Преброяването традиционно се провежда в началото на зимата, когато започва размножителният период на лешоядите. Целта е да се определи числеността на популацията на белоглавите лешояди на Балканите, както и тяхната възрастова структура. В България ежегодният мониторинг обхваща Източните Родопи, Стара планина и Кресненското дефиле.Повече са и преброените птици на някои от местата за реинтродукция на белоглави лешояди, където ФПС "Зелени Балкани", "Фонд за дивата флора и фауна" и "Дружеството за защита на хищните птици" работят за връщането на вида. В Кресненското дефиле, Врачанския и Котленския Балкан са били регистрирани общо 123 реинтродуцирани и диви птици. Миналата година по тези места са наблюдавали по-малко лешояди - 108.В следобедните часове общо 32 експерти и доброволци от Българско дружество за защита на птиците и фондация "По-диви Родопи" се включиха в наблюдението на по-големите скали, традиционно използвани като места за нощувка в районите, обитавани от лешоядите. Нощуващите лешояди се наблюдават едновременно от всички екипи.В следващите дни се очаква да бъдат обобщени резултатите от преброяването на Балканите, за да се направят и анализи за състоянието на вида през изминалия сезон и очакваното развитие на популацията през следващия размножителен цикъл.По долината на река Арда се намира най-голямата колония на диви белоглави лешояди в България. По време на преброяването са били наблюдавани и други редки и защитени видове хищни птици от района като сокол скитник, скален орел, морски орел.